༄༅། །རྗེ་བཙུན་སུ་མ་ཏི་དྷྭ་ཛ་སིདྷ་དཔལ་བཟང་པོའི་
གསུང་ཐོར་བུའི་སྐོར་ཕྱོགས་གཅིག་ཏུ་བཀོད་པ་
བསམ་པའི་རེ་སྐོང་ཞེས་བྱ་བ་
བཞུགས་སོ། །
༈ན་མོ་གུ་རུ། བཅོམ་ལྡན་འདས་ཀུན་རིག་རྣམ་པར་སྣང་མཛད་ཀྱི་
བསྙེན་པ་བྱེད་ཚུལ་ནི། རྡོར་དྲིལ་བྱིན་རླབས་ནས་བཟུང་སྟེ་ལྷ་ཐམས་ཅད་ཀྱི་
ཞལ་ནས་སྔགས་ཀྱི་སྒྲ་བྱུང་བར་གྱུར། ཅེས་པའི་བར་བཏོན་ནས་བསྙེན་པ་བཟླ།
དེ་ཡང་སྐབས་འདིར་གཙོ་བོར་ཕྱག་རྒྱ་བཞིའི་རྒྱས་འདེབས་པ་གལ་ཆེ་ཞིང་།
ཐོག་མར་དམ་རྒྱ་ནི་ལག་པ་དང་མིག་བྱིན་རླབས། ཕྱག་རྒྱ་བཅིངས་ཏེ་ལྷ་དྲན་
པ། དགུག་གཞུག་བཅིང་དབང༌། ཉི་ཟླའི་རྒྱབ་ཡོལ་བསྐྱེད་པ་སོགས་ཕྱིའི་དམ་
རྒྱ། ལྷ་རྣམས་ཀྱི་ཐུགས་ཀར་ཟླ་སྟེང་དུ་ཧཱུཾ་ལས་རྡོ་རྗེ་རྩེ་ལྔ་པ་ཐོག་མཐའ་མེད་
པའི་ཆོས་ཉིད་ཀྱི་ངོ་བོས་མཚན་པར་གྱུར་པར་བསམ་པ་ནང་གི་དམ་རྒྱ། གཉིས་
པ་ཆོས་རྒྱ་ནི། ལྷ་རྣམས་ཀྱི་ལྐོག་མར་ཧྲཱིཿ ལས་ཞེས་སོགས་ཀྱིས་ལྕེ་བྱིན་གྱིས་
བརླབས་ཏེ་ལུས་ཀྱིས་ལྷ་སོ་སོའི་ཕྱག་ཆེན་བཅིང་བའམ་མཉམ་བཞག་གི་ཕྱག་རྒྱ་
དང་། ངག་ཏུ་སོ་སོའི་སྔགས་བརྗོད་པ་ཕྱིའི་ཆོས་རྒྱ། ཡིད་ཀྱིས་ལྕེ་སྟེང་དུ་རྡོ་
རྗེའི་ལྟེ་བར་རང་རང་གི་སྔགས་ཀྱིས་མཚན་པར་བསམ་པ་ནང་གི་ཆོས་རྒྱའོ། །
གསུམ་པ་ལས་རྒྱ་ནི།
གར་དང་གླུ་དང་སོགས་ཀྱིས་རྡོ་རྗེ་ཁུ་ཚུར་ལས་གར་
372

རྗེ་བཙུན་སུ་མ་ཏི་དྷྭ་ཛ་སིངྷ་དཔལ་བཟང་པོའི་གསུང་ཐོར་བུའི་སྐོར་ཕྱོགས་གཅིག་ཏུ་བཀོད་པ་བཞུགས།
འཆམ་བྱས་ཏེ་ལས་རྒྱ་བཅིང་བ་དང༌། ངག་ཏུ་སྙིང་པོ་བརྗོད་པ་ཕྱིའི་ལས་རྒྱ།
ཡིད་ཀྱིས་ལྷ་རྣམས་ཀྱི་ཐུགས་ཀར་སྣ་ཚོགས་རྡོ་རྗེ་བསམ་པ་ནང་གི་ལས་རྒྱའོ། །
བཞི་བ་ཕྱག་ཆེན་ནི། ལུས་ཀྱིས་ལྷ་སོ་སོའི་ཕྱག་ཆེན་བཅིང་བ་དང་། ངག་ཏུ་
སྙིང་པོ་བརྗོད་པ་ཕྱིའི་ཕྱག་ཆེན། ཡིད་ཀྱིས་ལྷ་རྣམས་ཀྱི་ཐུགས་ཀར་དང་པོའི་རྡོ་
རྗེ་རྩེ་གཅིག་པས་མཚན་པར་བསམ་པ་ནང་གི་ཕྱག་ཆེན་ཡིན་པས་དེ་ལྟར་བྱ།
དེ་ནས་ཐུན་འཇོག་ཁར་ཡིག་བརྒྱ་འདོན། མཆོད་བསྟོད་བྱས་ནས་གཙོ་བོ་ལས་
མར་མེ་གཅིག་ལས་གཉིས་ཆད་ཀྱི་ཚུལ་དུ་ཕྱེ་བའི་མོས་པ་བྱས་ནས། སརྦ་བིད་
ༀ། སོགས་ཀྱིས་གནས་གསུམ་བྱིན་གྱིས་བརླབས་ནས་འཇོག ཐུན་གཉིས་པ་ལ་
འཇུག་པ་ན་ཁྲུས་བྱས་ཏེ། ཛཿཧཱུཾ་བཾ་ཧོཿ ཞེས་དམ་རྒྱ་བཅིངས་ནས་གཙོ་བོ་དང་
གཉིས་སུ་མེད་པར་གྱུར། ཅེས་བརྗོད་ནས་མཆོད་པ་བྱིན་གྱིས་བརླབས་ནས།
སརྦ་ཏ་ཐཱ་ག་ཏ་ཨཉྙཾ་ནས་ཤཔྟའི་བར་དང༌། སྒེག་སོགས་བརྒྱད་ཀྱིས་མཆོད།
མཉམ་མེད་མས་བསྟོད། ཐུགས་ཀར་སྔགས་ཕྲེང་བཀོད་ནས་བསྙེན་པ་བཟླ།
ནས་ཐུན་འཇོག་ཚུལ་སྔར་ལྟར་ཡིན། ཐུན་ཐ་མ་ལ་མཆོད་བསྟོད་བྱས་རྗེས་ཡིག་
བརྒྱ་བཟླས་ནས་བཟོད་གསོལ་བསྡུས་པ་རེ་བྱ། དེ་ནས། བདག་གི་དགེ་བའི་
ལས་རྣམས་ཞེས་སོགས་བརྗོད་དེ་དགེ་བ་བསྔོ། མཆོད་ཡོན་ཕུལ་ནས། ༀ་ཁྱེད་
ཀྱིས་སེམས་ཅན་ཞེས་སོགས་བརྗོད་ནས། བཛྲ་ས་ཏྭ་བཛྲ་མུ བདག་བསྐྱེད་ཀྱི་ཡེ་
ཤེས་པ་རང་བཞིན་གྱི་གནས་སུ་གཤེགས། དམ་ཚིག་པའི་རྟེན་དང་བརྟེན་པའི་
དཀྱིལ་འཁོར་རྣམས་བསྡུས་ཏེ་རང་ཉིད་ལ་ཐིམ་པར་གྱུར།
རང་ཉིད་རྡོ་རྗེ་
སེམས་དཔར་གྱུར་པའི་གནས་གསུམ་བྱིན་གྱིས་བརླབས།
དེ་ནས་བཀྲ་ཤིས་
373

།ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
སོགས་བྱེད། བསྙེན་ཚད་ནི་གཙོ་བོའི་སྔགས་འབུམ་དང་འཁོར་རྣམས་ལ་ཁྲི་
ཕྲག་རེ། ཡེ་ཤེས་འབེབས་སྔགས་ཁྲི། སྦྱིན་སྲེག་སྤེལ་ཚིག་ནི་ཁྱད་པར་ཆོ་ག་དང་
སྔགས་ལྷག་ཆད་ཀྱི་ཉེས་པ་ཐམས་ཅད་ཤཱནྟིཾ་ཀུ་རུ་སྭཱཧཱ། ཡེ་ཤེས་འབེབས་སྔགས་
ནི། ཨོྃ་བཛྲ་པྲ་བེ་ཤ་ཡ་ཧཱུཾ། བཛྲ་ཨ་བེ་ཤ་ཡ་ཨཱཿཞེས་པ་ཡིན། མཚམས་ཀྱི་རིང་
ལ་ཤ་ཆང་སྒོག་ཙོང་སྤངས་ཤིང༌། དཀར་གསུམ་སོགས་ལ་བརྟེན་དགོས་སོ། །ཅེས་
ཀུན་རིག་རྣམ་པར་སྣང་མཛད་ཀྱི་བསྙེན་པ་མདོར་བསྡུས་འདི་ནི་འགའ་ཞིག་གི་ངོར། ༧ཤཱཀྱའི་བཙུན་པ་
བློ་བཟང་རྒྱལ་མཚན་སེངྒེས་སྦྱར་པའོ། །
༈ ན་མཿཤྲཱི་ཀཱ་ལ་ཙཀྲ་ཡ།
གྲུབ་པའི་གནས་ཆེན་པོ་ཤམྦྷ་ལའི་
བཀོད་པ་འདི་ནི་དབྱིབས་ཤིན་ཏུ་ཟླུམ་པོ་མཐའ་སྐོར་གངས་རིའི་འཕྲེང་བས་་་་་་
བསྐོར་ཞིང་ལྟེ་བའི་མཐའ་སྐོར་དུ་ཡང་གངས་རི་དང་ནགས་ཀྱི་འཕྲེང་བས་
བསྐོར་བ་ལ་པདྨའི་ལྟེ་བ་ལྟ་བུའི་དབུས་ཉིད་དུ་བྱང་ཕྱོགས་སུ་ཕོ་བྲང་ཀཱ་ལ་པ་
ཡོད་པས་ཕོ་བྲང་གི་མཐའ་ནས་མཐའི་རི་ལ་ཐུག་གི་བར་ལ་དཔག་ཚད་ལྔ་བརྒྱ་་་
ཡོད་དོ། །ཕོ་བྲང་དེ་ཡང་རིན་པོ་ཆེ་སྣ་ཚོགས་ཀྱི་རང་བཞིན་ལས་གྲུབ་པའི་ཁོར་
ཡུག་གིས་དཔག་ཚད་ཙམ་གྱི་ཁྱོན་ལ་ཁྱབ་པ། རིགས་ལྡན་གྱི་རྒྱལ་བོ་བཞུགས་
པའི་ཁང་བ་རྣམས་མརྒད་དང༌། ཟླ་བ་ཆུ་ཤེལ་དང༌། རྡོ་རྗེ་ཕ་ལམ་ལས་བྱས་
པའི་ཁྱད་པར་མང་པོ་དག་དང་ལྡན་པ་བཞུགས་ཁྲི་རིན་པོ་ཆེ་དེ་རྣམས་མཆོག་་་་
གི་ཕྲས་བཏབ་པའི་གསེར་དང༌། འཛམ་བུ་ཆུ་བོའི་གསེར་ལས་གྲུབ་པ། རིགས་
ལྡན་གྱི་སྐུའི་ཆ་བྱད་ནི་སེངྒེ་སྐྲ་ཚོས་མ་ལས་གྲུབ་པའི་གཙུག་ཏོར་དང་། འཛམ་
བུ་ཆུ་བོའི་གསེར་ལས་བྱས་པའི་པྲོག་ཞུ་དང༌། ཕྱག་ཞབས་ཀྱི་གདུ་བུ་ལ་རིན་པོ་
ཆེ་རེ་རེའི་རིན་དུ་གསེར་སྲང་བྱེ་བ་རེ་རེ་བའི་ཕྲས་བཏབ་པའི་འོད་དང་རིགས་་་
374
"-སོ་ཪིན་བུའི་ གས་ེ-- -"- Acc"E
PEL"r--%-------མར

རྗེ་བཙུན་སུ་མ་ཏི་དྷྭ་ཛ་སིདྷ་དཔལ་བཟང་པོའི་གསུང་ཐོར་བུའི་སྐོར་ཕྱོགས་གཅིག་ཏུ་བཀོད་པ་བཞུགས།
ལྡན་གྱི་སྐུའི་འོད་འདྲེས་པ་ཁོར་ཡུག་ཏུ་ཁྱབ་པས་ལྷ་དབང་གིས་ཀྱང་གཟི་བརྗིད་
བཟོད་པར་དཀའ་བ། ཕོ་བྲང་དེའི་ལྷོ་ཕྱོགས་ན་མ་ལ་ཡའི་སྐྱེད་ཚལ་དང་། དེའི་
ཤར་ན་ཉེ་བའི་ཡིད་ཀྱི་མཚོ་དང༌།
ནུབ་ན་པདྨ་དཀར་པོའི་མཚོ་རྣམས་གནས་
སོ། །ཕྱིའི་འདབ་མ་རེ་ལ་མི་ཁྱིམ་བྱེ་བ་ཕྲག་བཅུ་གཉིས་རེ། བྱེ་བ་རེ་ལ་རྒྱལ་ཕྲན་
རེ་རེ། དེ་རྣམས་ཀྱིས་ཀྱང་དུས་ཀྱི་འཁོར་ལོ་སྟོན་ཏེ། ཁྱོན་བསྡོམས་གྲོང་ཁྱེར་བྱེ་
བ་ཕྲག་དགུ་བཅུ་རྩ་དྲུག་གོ །དེ་རྣམས་སྐད་སཾ་སྐྲྀ་ཏའི་སྐད་དུ་སྨྲ་བ་དང་། ལུས་
ཀྱི་ཆ་བྱད་ཐོད་རས་གོས་དཀར་པོ་གྱོན་ཏེ་ལོངས་སྤྱོད་ཆུང་ངུ་དག་ལ་ཡང་
གསེར་བང་བ་བརྒྱར་ཉེ་བ་ཡོད་ཅིང་། ཕལ་ཆེར་གྲུབ་པ་བརྒྱད་དུ་གཏོགས་པའི་
རིག་སྔགས་འགྲུབ་པ་དང༌། ཤེར་ཕྱིན་གྱི་མདོ་ལས་གསུངས་པའི་ཏིང་ངེ་འཛིན་
ལ་སོགས་པ་ཐོབ་པ་མང་ལ། འཇམ་པོའི་ཁྲིམས་ཀྱིས་འཚོ་ཞིང་། དགེ་སློང་
སོགས་འཁོར་རྣམ་བཞི་བྱེ་བ་མང་པོ་བཞུགས་པ་དང་། རྟེན་ཁྱད་པར་ཅན་
བཞུགས་པ་རྣམས་ལ་བསྙེན་བཀུར་ཚད་མེད་དེ། ཆོས་པ་ཕལ་ཆེར་ལ་རིག་
སྔགས་ཀྱི་མཐུས་ཀླུའམ། ལྷ་མིན་ལ་སོགས་པའི་མ་དག་གཞུག་རེ་ཡང་འོང་བར་
སྣང་ངོ༌། །མཉམ་མེད་ཤཱཀྱའི་རྒྱལ་བོའི་བསྟན་པ་ལོ་ལྔ་བརྒྱ་བ་ཕྲག་བཅུར་གནས་
སྟོང་ཕྲག་གསུམ་དང་ཉིས་བརྒྱ་ནི་དུས་བཞི་སྔ་མ་དང་། སྟོང་དང་
པ་ལས།
བརྒྱད་བརྒྱ་ནི་དུས་བཞི་ཕྱི་མ་ཡིན་ལ། རྒྱ་གར་ལྷོ་ཕྱོགས་དཔལ་ལྡན་འབྲས་
སྤུངས་སུ་བཅོམ་ལྡན་འདས་ཀྱིས་དུས་འཁོར་རྩ་རྒྱུད་གསུངས་པ་ནས་རིགས་་
ལྡན་དྲག་པོ་འཁོར་ལོ་ཅན་གྱིས། འཛམ་གླིང་ཆེན་པོ་དུམ་བུ་བཅུ་གཉིས་ལ་
དབང་བསྒྱུར་པའི་མགོ་མ་བརྩམས་བར་དུ་སངས་རྒྱས་ཀྱི་བསྟན་པ་རྫོགས་ལྡན།
གསུམ་ལྡན། གཉིས་ལྡན། རྩོད་ལྡན་གྱི་རིམ་པས་གནས་པ་ལ་དུས་བཞི་སྔ་མ་
375

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
དང་། དྲག་པོ་འཁོར་ལོ་ཅན་གྱིས་མདོ་སྔགས་གཉིས་ཀའི་བསྟན་པ་ལོ་སྟོང་དང་
བརྒྱད་བརྒྱར་གསལ་བར་མཛད་པ་ལ་དུས་བཞི་ཕྱི་མ་ཞེས་བཤད་ཅིང་། མཁས་
གྲུབ་ཆོས་ཀྱི་རྒྱལ་བོའི་བཞེད་པ་ལྟར་ན་དྲག་པོ་འཁོར་ལོ་ཅན་དགུང་ལོ་ལྔ་བཅུ་་་
བཞེས་ཚེ། བྱང་ཤམྦྷ་ལ་ནས་འཛམ་བུའི་གླིང་དུ་འོང་ཞིང་རྒྱ་གར་གྱི་ཆུ་བོ་ཤཱི་ཏ་
ཞེས་བྱ་བའི་འགྲམ་དུ་ལྷ་ཆེན་པོ་བཅུ་གཉིས་ལ་སོགས་པའི་དམག་དཔུང་གིས་ཀླ་
བསྟན་པ་ལོ་སྟོང་
ཀློའི་དཔུང་ཚོགས་གཡུལ་བཀྱེ་ནས་བཅོམ་པར་བྱས་ནས།
དང་བརྒྱད་བརྒྱར་རྫོགས་ལྡན། གསུམ་ལྡན། གཉིས་ལྡན། རྩོད་ལྡན་གྱི་རིམ་
པས་གནས་པར་གསུངས། སྟོན་པ་ཤཱཀྱ་ཐུབ་པའི་བསྟན་པ་ལ་གསང་སྔགས་ཀྱི་
བག་ཆགས་སད་རུང་ཐམས་ཅད་དུས་བཞི་ཕྱི་མའི་ཚེ་མཆོག་འགྲུབ་དགོས་ངེས་་་
པ་ཅན་ཡིན་པས་རང་ཅག་རྣམས་ཀྱིས་རྒྱལ་བསྟན་སྤྱི་དང༌། འཇམ་མགོན་རྒྱལ་
བ་གཉིས་པའི་མདོ་སྔགས་ཟུང་འབྲེལ་གྱི་བསྟན་པ་ལ་བག་ཆགས་ཅི་ཐེབས་བྱེད་་
དགོས་ཤིང་། དེའི་ཚེ་སངས་རྒྱས་ཀྱི་བསྟན་པ་རྫོགས་ལྡན་དུ་དར་ཞིང་རྒྱས་པར་
མཛད་དེ། མི་རྣམས་ཀྱིས་ཚེ་ལོ་བརྒྱ་ངེས་པར་ཐུབ་པ་དང༌། འབྲུ་རྣམས་ཀྱང་མ་
རྨོས་པར་འབྲོག་དགོན་པར་སྐྱེ་བར་འགྱུར་ཏེ། རྫོགས་ལྡན་གྱི་དུས་ལོ་བརྒྱར་
འབྱུང་བར་འགྱུར་ཞིང་། དེར་རིགས་ལྡན་དྲག་པོར་ཆོས་ཉན་པ་རྣམས་ཚེ་དེ་
ཉིད་ལ་ངེས་པར་དུས་ཀྱི་འཁོར་ལོ་འགྲུབ་པར་གསུངས། སངས་རྒྱས་ཀྱི་བསྟན་
པ་ཤིན་ཏུ་གསལ་བ་དང་། དེ་བཞིན་དུ་དུམ་བུ་བཅུ་གཉིས་སུ་ཀླ་ཀློའི་རྒྱུན་ཆད་
པ་སོགས་ངོ་མཚར་བའི་ཆོས་མཐའ་ཡས་པ་འབྱུང་སྟེ། གྲུབ་པའི་སྐྱེས་བུའང་ས་
ཆེན་པོའི་རྡུལ་སྙེད་འབྱུང་ངོ༌། །ཀཱ་ལ་སརྦ་མངྒ་ལྱཾ་ཀུརྦནྟུ། ཞེས་པ་འདི་ནི་གསེར་ཁང་
ཆེན་མོའི་ལོགས་རིས་སུ་ཡུལ་མཆོག་ཤམྦྷ་ལའི་ཞིང་བཀོད་བྲིས་པའི་གཤམ་དུ། ༧ཤཱཀྱའི་བཙུན་པ་བློ་བཟང་
376

རྗེ་བཙུན་སུ་མ་ཏི་དྷཱ་ཛ་སིངྷ་དཔལ་བཟང་པོའི་གསུང་ཐོར་བུའི་སྐོར་ཕྱོགས་གཅིག་ཏུ་བཀོད་པ་བཞུགས།
རྒྱལ་མཚན་སེངྒེས་བཀོད་པའོ། །
༈ན་མོ་གུ་རུ་མཉྫུ་གྷོ་ཥཱ་ཡ། ཞྭ་སེར་ཅོད་པཎ་འཛིན་པའི་སྡེ་ཆེན་
པོ་དགའ་ལྡན་ཆོས་གླིང་གི་འཛིན་གྲྭ་གཏུག་རྒྱུའི་སྐོར་གྱི་སྒྲིག་ལམ་ཡི་གེར་བཀོད་
པ་ལ། གཏུག་རྒྱུའི་འཛིན་གྲྭ་ནི་ཕར་ཕྱིན་སྟོན་མོ་པ། སྐབས་དང་པོ། གཞུང་
གསར་གོང་འོག་གཉིས་དང་བཞི་ཡིན། དུས་ནི་སྒོ་མང་དུ་དཔྱིད་ཆོས་གསུམ་པ་
ཡིན་ཡང་། འདིར་དཔྱིད་ཆོས་ཆེན་མོའི་སྐབས་ཡིན། གཏུག་པའི་དགོས་པ་ལུང་
རིགས་ཀྱི་བརྡར་ཤ་ཆོད་པ། སྤོབས་པ་མྱུར་བ་ཕུན་སུམ་ཚོགས་པའི་ཡན་ལག་ཏུ་
ཁ་ལག་བྱང་བ་སོགས་ཀྱི་ཆེད་ཡིན་ནོ། །དེ་ཡང་འཛིན་གྲྭ་གཏུག་པའི་ཚེ། ཕར་
ཕྱིན་སྟོན་མོ་དང་སྐབས་དང་པོ་གཉིས་ཀྱི་སྐྱོར་དཔོན་གྱིས་མཁན་པོ་ལ་འཛིན་གྲྭ་
གཏུག་རྒྱུའི་སྙན་སྒྲོན་འབུལ། ཉི་ཤུ་ཐམ་པའི་གུང་ཚིགས་ཆོས་
་གྲྭ་ཡར་འཚོགས་
སྐབས་མཁན་པོ་གདན་འདྲེན་བཏང་ཤུལ་དུ། ཕར་ཕྱིན་སྟོན་མོ་པས། སྐབས་
དང་པོའི་འཛིན་གྲྭར་ལག་པ་བརྡབ་པ་དང་བཅས་ཐལ་སྐད་གྲ་འགྲིག་པ་ལན་་་་་
གསུམ་གཏོང་། ཐལ་སྐད་བཏང་ཚར་མ་ཐག་སྐབས་དང་པོ་ཉེ་ལོགས་དང་
བཅས་པས་ཧབ་ཆ་བྱེད། ཉི་ཤུ་གཅིག་གི་གུང་ཚིགས་ཡར་འཚོགས་ལ་སྐབས་
དང་པོ་པས་དམ་བཅའ་འཇོག་པའི་བརྡར་ཐལ་སྐད་ལན་གསུམ་གཏོང༌། ལན་
དུ་ཧབ་ཆ་བྱེད་པ་སོགས་གོང་ལྟར་བྱེད། མཁན་པོས་རྩི་བཞག་མདོར་བསྡུས་
གནང་། རྩི་བཞག་ཉན་ཚར་ནས་ཕར་ཕྱིན་སྟོན་མོ་པའི་དེ་ཉིན་གྱི་དམ་བཅའ་
པ་གཉིས། སྐབས་དང་པོར་དམ་བཅའ་ལ་འགྲོ། བགྲོ་གླེང་བཏང་ཙམ་བྱེད། རྩི་
བཞག་གནང་ཚར་བ་དང་། དགེ་བསྐོས་ཀྱིས་དཀའ་རམས་འཛིན་གྲྭ་དང་
མཛོད་པ་པ་གཉིས་ལ་ལག་བརྡའ་ཕུལ་ནས་རྡོ་ཐེམ་སྟེང་དུ་རྩོད་དཔང་གི་ཚུལ་་་་
377

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
དུ་བཞུགས་སུ་འཇུག དེ་ནས་དབུ་མ་པ་རྣམས་དང༌། དེ་རྗེས་དམ་བཅའ་པ་ཉེ་
ལོགས་དང་བཅས་པ་ལ་ལག་བརྡའ་རིམ་གྱིས་བཏང་ནས་དམ་བཅའ་པའི་གོ་་་་་་
སར་བཞུགས་སུ་བཅུག ཚང་མས་ཐལ་སྐད་ལན་གསུམ་གཏོང༌། དེ་ནས་བགྲོ་
གླེང་གཏོང་མཁན་ཉེ་ལོགས་དང་བཅས་པ་ལ་ལག་བརྡའ་བྱེད། དམ་བཅའ་པ་
གོང་ནས་བསྡད་དེ་ཉེ་ལོགས་རྣམས་གཡོན་ངོས་དང༌། བགྲོ་གླེང་གཏོང་མཁན་
ཉེ་ལོགས་བཅས་གཡས་ངོས་ལ་འཁོད། དེ་ནས་སྐྱོར་དཔོན་ལངས་ཏེ་འཕྲོས་
དང་བཅས་གཞུང་རིགས་ལམ་རྣོ་བ་ཚུགས་ངེས་འགོད། སྐྱོར་དཔོན་ལ་
སྐད་མི་གཏོང་། གཞན་མ་ཀུན་ལ་ཐལ་སྐད་གསུམ་གསུམ་གཏོང༌། སྐྱོར་དཔོན་
གྱིས་ཁྱབ་མཐའ་རྒྱས་པ་བཀོད་ཆོག་པ་མ་གཏོགས། གཞན་རྣམས་ཀྱིས་སྔ་མའི་
ཁས་ལེན་གནོན་པ་གཙོ་ཆེ་ཞིང་། སྒྲུབ་བྱེད་འགྲོ་ཐག་ཆོད་ཀྱི་ཁྱབ་མཐའ་རེ་
གཉིས་ཙམ་བཀོད་ཆོག མ་བཅའ་པས་ལན་དོན་མཐུན་ཤར་ཤར་འདེབས།
་ལ་ཐལ་
བགྲོ་གླེང་གཏོང་མཁན་རྣམས་ཀྱིས་ཀྱང་རིགས་ལམ་དང་མཐུན་པའི་བགྲོ་གླེང་
ཚ་གད་དེ་བ་རྟགས་གསལ་གྲ་འགྲིག་པ་དེའི་ཡན་ལག་རྣམ་འགྱུར་བདེ་བ་དང་་་་
བཅས་གྲྭ་ཚང་གི་རྒྱན་དུ་འགྲོ་བ་བྱེད། མཚམས་མཚམས་སུ་ཤགས་རྒོད་བྲོ་བ་
ལན་
ཁྱིམ་པ་སུན་འབྱིན་ལ་མི་འགྲོ་བ་དེ་འདྲ་བྱས་ན་བགྲོ་གླེང་གི་རྒྱན་ཡིན།
འགྱང་ན་བགྲོ་གླེང་པ་ཉེ་ལོགས་དང་བཅས་པས་ཐལ་སྐད་གཏོང༌། བགྲོ་གླེང་མ་
ཐོན་ན་དམ་བཅའ་བ་ཉེ་ལོགས་དང་བཅས་པས་ཐལ་སྐད་གཏོང་། ཐོངས་ཤོག་
ཅེས་བྱེད། དེ་ནས་དུས་ཚོད་དང་བསྟུན་ནས་དགེ་བསྐོས་སོང་བའི་རྗེས་མི་
གསུམ་ཙམ་གྱིས་བགྲོ་གླེང་བྱེད། མཇུག་ཏུ་དེར་འཚོགས་ཀུན་གྱིས་ཐལ་སྐད་
ལན་གསུམ་གཏོང་། སྤྲོ་སང་ངེ་བར་དགའ་བའི་རྣམ་འགྱུར་དང་བཅས་ཏེ་གྲོལ།
378

རྗེ་བཙུན་སུ་མ་ཏི་དྷྭ་ཛ་སིདྷ་དཔལ་བཟང་པོའི་གསུང་ཐོར་བུའི་སྐོར་ཕྱོགས་གཅིག་ཏུ་བཀོད་པ་བཞུགས།
:
ཅེས་པ་འདི་ནི། ༧ཤཱཀྱའི་དགེ་སློང་བློ་བཟང་རྒྱལ་མཚན་སེངྒེས་བསྒྲིགས་པ་ལེགས་ཚོགས་འཕེལ་བའི་རྒྱུར་
གྱུར་ཅིག །
༈ སྟ་གོན་གྱི་རིམ་པ་ནི། . གསོལ་བ་གདབ་ཅིང་ཀུན་སློང་བཅོས་པ། ནང་
དབང་བསྐུར་ཏེ་འཛིན་དུ་གཞུག་པ།